Κανονισμός (ΕΚ) αριθ. 682/2001 της Επιτροπής

της 3ης Απριλίου 2001

για προσωρινή παρέκκλιση από τους κανονισμούς (ΕΚ) αριθ. 1371/95 και (ΕΚ) αριθ. 1372/95 σχετικά με τις λεπτομέρειες εφαρμογής του καθεστώτος πιστοποιητικών εξαγωγής στους τομείς των αυγών και του κρέατος πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2771/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα των αυγών(1), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής(2), και ιδίως το άρθρο 3 παράγραφος 2, το άρθρο 8 παράγραφος 13 και το άρθρο 15,

τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών(3), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής(4), και ιδίως το άρθρο 3 παράγραφος 2, το άρθρο 8 παράγραφος 12 και το άρθρο 15,

Εκτιμώντας τα ακόλουθα:

(1) Το άρθρο 3 παράγραφος 3 των κανονισμών (ΕΚ) αριθ. 1371/95(5) και (ΕΚ) αριθ. 1372/95(6), όπως τροποποιήθηκε τελευταία αντιστοίχως με τους κανονισμούς (ΕΚ) αριθ. 2336/1999(7) και (ΕΚ) αριθ. 2337/1999(8), προβλέπει ότι τα πιστοποιητικά εξαγωγής εκδίδονται την Τετάρτη που έπεται της εβδομάδας κατά την διάρκεια της οποίας έχουν κατατεθεί αιτήσεις χορηγήσεως πιστοποιητικών εφόσον δεν έχει ληφθεί κατά το διάστημα αυτό κανένα ειδικά μέτρο από την Επιτροπή.

(2) Λαμβάνοντας υπόψη τις αργίες του έτους 2001 και την ακανόνιστη δημοσίευση της Επίσημης Εφημερίδας των Ευρωπαϊκών Κοινοτήτων κατά τις ημέρες αυτές, διαπιστώνεται ότι η προθεσμία αυτή είναι πολύ μικρή για να διασφαλιστεί ορθή διαχείριση της αγοράς και ότι πρέπει συνεπώς, να παραταθεί προσωρινά.

(3) Τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής διαχείρισης κρέατος πουλερικών και αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση από τις διατάξεις του άρθρου 3 παράγραφος 3 των κανονισμών της Επιτροπής (ΕΚ) αριθ. 1371/95 και (ΕΚ) αριθ. 1372/95, τα πιστοποιητικά για τα οποία έχουν κατατεθεί αιτήσεις κατά τη διάρκεια των περιόδων που αναφέρονται κατωτέρω, εκδίδονται στις αντίστοιχες ημερομηνίες εφόσον πριν από τις ημερομηνίες αυτές δεν έχει ληφθεί κανένα από τα ειδικά μέτρα που αναφέρονται στην παράγραφο 4 του εν λόγω άρθρου:

- 9 έως 13 Απριλίου 2001, έκδοση στις 19 Απριλίου 2001,

- 23 έως 27 Απριλίου 2001, έκδοση στις 4 Μαΐου 2001,

- 28 Μαΐου έως 1η Ιουνίου 2001, έκδοση στις 7 Ιουνίου 2001,

- 17 έως 21 Δεκεμβρίου 2001, έκδοση στις 3 Ιανουαρίου 2002,

- 24 έως 28 Δεκεμβρίου 2001, έκδοση στις 7 Ιανουαρίου 2002.

Άρθρο 2

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 3 Απριλίου 2001.

Για την Επιτροπή

Franz Fischler

Μέλος της Επιτροπής

(1) ΕΕ L 282 της 1.11.1975, σ. 49.

(2) ΕΕ L 189 της 30.7.1996, σ. 99.

(3) ΕΕ L 282 της 1.11.1975, σ. 77.

(4) ΕΕ L 305 της 19.12.1995, σ. 49.

(5) ΕΕ L 133 της 17.6.1995, σ. 16.

(6) ΕΕ L 133 της 17.6.1995, σ. 26.

(7) ΕΕ L 281 της 4.11.1999, σ. 16.

(8) ΕΕ L 281 της 4.11.1999, σ. 21.